Miguel Pérez de Zapata: Sinyor de Cadret, fue tamién Sinyor de Quart (Chirona), de Tos (Leida/Lleida/Lérida) y de María d'a Uerba (Zaragoza). Fillo de Chuan, asistió a las Cortz de l'anyo 1325, y estió Capitán d'a Guarda d'o Rei don Alonso IV, y estió ninviau a las buegas de Castiella pa dar favor a don Chuan Manuel, y estió d'o Consello de dito Rei, y muito afavoriu suyo. Lo qual afavorió muito a lo Rei don Pedro IV estando Principe contra la madastra la Reina donya Leonor, y per ixo fue forachitau d'a Cort. Y dimpués en 1335 estió con docientos hombres en favor d'o Gubernador de Navarra y trobando-se con un gran exercito de castellans, estió roto y preso. Cayió prisionero en a batalla de Fitero con os suyos sobrins, estando levaus prisioners a Castiella. En tornar a estar libre en Segovia, a instancias d'a reina d'Aragón, lo Rei don Pedro IV le concedió pa ell, los suyos y pa los suyos sobrins y descendents la gracia de orlar lo escudo de gules y en ell colocar los ueito escudetes con banda de sable. Miguel Pérez de Zapata, en acción de gracias d'haber obteniu la libertat, fundó lo Monesterio de Santa Fe. Este caballero fundó lo Monesterio, Casa de flaires d'a Orden d'o Cister, con a invocación de Santa Fe en a Diocesi de Zaragoza en 1341. Y dos anyos dimpués se trobó en a guerra que lo Rei fació a su tío lo Rei de Mallorca, quan le ganó los suyos reinos. Y fue este caballero Gubernador d'Aragón en 1344. Y fue ambaixador debant d'o Papa a l'anyo siguient sobre los negocios d'o Rei de Mallorca. Dimpués sirvió muito contra las Unions d'Aragón y Valencia como persona de muita autoridat y experiencia, y tenió encomendau lo Gubierno de Zaragoza y d'a sierra. Este caballero estió Sinyor de Cadret, Quart y Purroi. Y en a guerra que se fació contra lo Rei don Pedro de Castiella en 1335 sirvió muito, y en ella a lo Gubernador d'Aragón, que tenió a lo suyo cargo la defensa de Zaragoza, se le mandó no fese coseta sin lo pareixer d'este caballero. Estió casau con Sancha Garcés, y per segunda con Elvira Ruiz de Liori, y d'ixa segunda tenió a Rodrigo Zapata.